Noħolqu opportunitajiet ekonomiċi — niddefendu l-valuri. Il-ftehim kummerċjali bejn l-UE u l-Vjetnam se jelimina aktar minn 99 % tat-tariffi, u parzjalment se jneħħi dawk li jifdal permezz ta' kwoti limitati u mingħajr dazju, magħrufa bħala Kwoti Tariffarji (Tariff Rate Quotas, TRQs). Ħamsa u sittin fil-mija (65 %) tad-dazji fuq l-esportazzjonijiet tal-UE lejn il-Vjetnam se jitneħħew mad-dħul fis-seħħ, u l-bqija se jitneħħew gradwalment tul perjodu ta' 10 snin. Id-dazji tal-UE fuq l-importazzjonijiet mill-Vjetnam se jiġu eliminati progressivament tul perjodu ta' seba' snin. Dan l-approċċ assimetriku jqis li l-Vjetnam huwa pajjiż li qed jiżviluppa. Il-ftehim se jneħħi t-tariffi fuq firxa ta' prodotti ewlenin ta' esportazzjoni tal-UE: Għal prodotti agrikli sensittivi, l-UE mhux se tiftaħ is-suq tagħha kompletament għall-importazzjonijiet Vjetnamiżi. Il-kwoti se jillimitaw il-kwantità li tista' tidħol fl-UE mingħajr dazju. Dan jinkludi r-ross, il-qamħ ħelu, it-tewm, il-faqqiegħ, il-bajd, iz-zokkor u prodotti li fihom kontenut għoli ta' zokkor, il-lamtu ta' manjoka, lamti oħrajn modifikati, l-etanol, is-surimi u t-tonn tal-laned. It-tneħħija ta' dazji fuq l-importazzjonijiet ta' xi prodotti Vjetnamiżi (pereżempju fis-setturi tal-ħwejjeġ tad-drapp u taż-żraben) se tkun soġġetta għal perjodi itwal ta' tranżizzjoni sa massimu ta' seba' snin. Biex jibbenefikaw mill-aċċess preferenzjali, ir-regoli ta' oriġini negozjati se jeħtieġu l-użu ta' tessuti prodotti fl-UE, il-Vjetnam jew il-Korea t'Isfel, sieħeb ieħor li miegħu, l-UE għandha ftehim kummerċjali. Dan se jiżgura li l-prodotti minn pajjiżi oħra li magħhom l-UE ma għandhiex ftehim kummerċjali ma jiksbux aċċess inġust lejn l-UE permezz tal-Vjetnam. Minbarra li jelimina t-tariffi, il-Vjetnam se jneħħi wkoll id-dazji ta' esportazzjoni attwali tiegħu fil-kummerċ bilaterali tiegħu mal-UE u qabel li ma jżidx dawk il-ftit li se jibqgħu fis-seħħ b'mod eċċezzjonali. Mal-169 prodott tal-ikel u tax-xorb Ewropej distintiv minn oriġini ġeografika speċifika se jiġu protetti mill-imitazzjoni fis-suq Vjetnamiż. L-użu tal-indikazzjonijiet ġeografiċi (geographical indications, GIs) bħax-Xampanja, il-ġobon Parmiggiano Reggiano, l-inbid Rioja jew il-ġobon Feta, fil-Vjetnam se jinżammu għal prodotti importati minn reġjuni tal-UE li joriġinaw minnhom tradizzjonalment. Minn dan se jibbenefikaw il-bdiewa Ewropej u negozji żgħar li jipproduċu dawn il-prodotti tradizzjonali. Il-Gls Vjetnamiżi se jkunu wkoll rikonoxxuti u mħarsa fl-UE, biex b'hekk ikomplu jiġu promossi importazzjonijiet ta' prodotti ta' kwalità bħat-te Mộc Châu jew il-kafè Buôn Ma Thuột. Il-ftehim se jippermetti li jiżdiedu Gls ġodda fil-futur mal-lista ta' Gls protetti. L-UE u l-Vjetnam ftehmu li jmorru lil hinn mir-regoli stabbiliti fl-Ostakli Tekniċi tad-WTO għall-Ftehim Kummerċjali. B'mod partikolari, il-Vjetnam impenja ruħu li jżid l-użu tal-istandards internazzjonali fl-abbozzar tar-regolamenti tiegħu. Dan il-ftehim fih ukoll kapitolu dwar miżuri sanitarji u fitosanitarji, biex jiffaċilita l-kummerċ fi prodotti tal-pjanti u tal-annimali. B'mod aktar importanti, il-Vjetnam se jirrikonoxxi lill-UE bħala entità waħda għall-finijiet tal-awtorizzazzjoni tal-esportazzjonijiet tagħna ta' annimali u pjanti. Il-ftehim jinkludi wkoll anness speċifiku b'dispożizzjonijiet b'firxa wiesgħa biex jindirizza l-ostakli mhux tariffarji fis-settur tal-karozzi, inkluż ir-rikonoxximent taċ-ċertifikat ta' konformità sħiħ tal-UE ħames snin wara d-dħul fis-seħħ tal-ftehim. Barra minn hekk, biex iqis l-integrazzjoni dejjem tikber tas-suq tal-UE, il-Vjetnam aċċetta l-marka ta' oriġini “Magħmul fl-UE” għal prodotti mhux agrikoli (bl-eċċezzjoni ta' prodotti farmaċewtiċi, li fil-biċċa l-kbira tagħhom għadhom soġġetti għal approvazzjoni nazzjonali fl-UE). Se jkomplu jiġu aċċettati wkoll marki ta' oriġini speċifiċi għal Stati Membri partikolari. Id-dispożizzjonijiet dwar il-liċenzjar fuq importazzjoni u esportazzjoni, proċeduri doganali, u kummerċ ta' prodotti tal-pjanti u tal-annimali se jiffaċilitaw ukoll l-aċċess ta' prodotti tal-UE għas-suq Vjetnamiż. Permezz tal-ftehim, il-kumpaniji tal-UE se jibbenefikaw minn livell ta' aċċess għas-swieq tal-akkwist Vjetnamiżi li l-ebda kumpanija minn kwalunkwe pajjiż ieħor ma għandha. Il-ftehim huwa għal kollox konformi mar-regoli tal-Ftehim dwar l-Akkwist Pubbliku tad-WTO u għalhekk jikseb grad ta' trasparenza u ġustizzja proċedurali paragunabbli għal ftehimiet kummerċjali oħra tal-UE ma' pajjiżi żviluppati u ma' pajjiżi li qed jiżviluppaw aktar avvanzati. 5. Is-salvagwardja tal-istandards tal-protezzjoni soċjali u ambjentali L-UE u l-Vjetnam qablu dwar kapitolu robust u komprensiv dwar il-kummerċ u l-iżvilupp sostenibbli, b'lista estensiva ta' impenji. Din tinkludi dan li ġej: 6. Il-promozzjoni tad-demokrazija u tar-rispett għad-drittijiet umani Hemm rabta istituzzjonali u legali bejn il-Ftehim ta' Kummerċ Ħieles u l-Ftehim ta' Sħubija u Kooperazzjoni bejn l-UE u l-Vjetnam. Din ir-rabta tippermetti miżuri meqjusa bħala xierqa fil-każ ta' ksur tad-drittijiet tal-bniedem, inkluża s-sospensjoni tal-Ftehim Kummerċjali. 7. Il-ħolqien ta' kundizzjonijiet ekwi għall-kumpaniji tal-UE u prodotti innovattivi Il-Ftehim Kummerċjali bejn l-UE u l-Vjetnam se joħloq kundizzjonijiet ekwi bejn intrapriżi tal-istat u dawk privati meta intrapriżi tal-istat ikunu involuti f'attivitajiet kummerċjali. Hemm ukoll regoli dwar it-trasparenza u konsultazzjonijiet dwar is-sussidji domestiċi. Dawn huma l-aktar regoli ambizzjużi li l-Vjetnam qabel dwarhom fi ftehim internazzjonali. Fir-rigward ta' drittijiet tal-proprjetà intellettwali, il-Vjetnam impenja ruħu għal livell għoli ta' protezzjoni li jmur lil hinn mill-istandards tal-ftehim dwar l-Aspetti Relatati mal-Kummerċ ta' Drittijiet tal-Proprjetà Intellettwali (Trade-Related Aspects of Intellectual Property Rights, TRIPS) tad-WTO. B'dan il-ftehim, l-innovazzjonijiet tal-UE, l-opri tal-arti u d-ditti se jkunu protetti aħjar milli jiġu kkupjati illegalment, inkluż permezz ta' dispożizzjonijiet ta' infurzar aktar b'saħħithom. Is-settur farmaċewtiku tal-UE b'mod partikolari se jibbenefika minn protezzjoni mtejba tad-data tat-test u mill-possibbiltà li jieħu estensjoni tat-terminu tal-privattiva sa sentejn jekk ikun hemm dewmien fl-awtorizzazzjoni tal-kummerċjalizzazzjoni. Il-Vjetnam ħa ukoll impenji ambizzjużi dwar l-akkwist ta' prodotti farmaċewtiċi, pereżempju billi jippermetti lill-kumpaniji b'kapital Ewropew biex jimpurtaw u jbiegħu mediċini lil distributuri u bejjiegħa bl-ingrossa fil-pajjiż. 8. Il-ftuħ tas-suq Vjetnamiżi lill-fornituri tas-servizzi tal-UE Il-Vjetnam impenja ruħu li jtejjeb b'mod sostanzjali l-aċċess għall-kumpaniji tal-UE firxa wiesgħa ta' setturi ta' servizzi, inklużi: Barra minn hekk, il-ftehim se jinkludi klawżola li tippermetti l-aħjar prattiki ta' ftehimiet kummerċjali oħra li jkunu qed jiġu nnegozjati dak il-ħin biex jiġu inkorporati fil-ftehim kummerċjali UE-Vjetnam. 9. Il-promozzjoni ta' investiment bilaterali Il-Vjetnam impenja ruħu li jiftaħ għal investimenti fil-manifattura f'setturi ewlenin: 10. Soluzzjoni tat-tilwim aktar effettiva Il-mekkaniżmu tas-soluzzjoni tat-tilwim stabbilit mill-ftehim huwa eħfef u aktar effiċjenti mill-mekkaniżmu għas-soluzzjoni tat-tilwim fil-qafas tad-WTO. Dan japplika għall-maġġoranza ta' oqsma tal-ftehim u huwa maħsub bħala l-aħħar għażla, li jintuża biss kieku l-UE u l-Vjetnam jonqsu milli jsibu soluzzjoni permezz ta' mezzi oħra. Il-ftehim jipprovdi għall-possibilità ta' konsultazzjonijiet formali u għal medjazzjoni volontarja biex jiġu indirizzati l-miżuri li jolqtu negattivament il-kummerċ u l-investiment bilaterali.